CELEX: 31993D0474
Language: el
Date: 1993-07-28 00:00:00
Title: 93/474/ΕΟΚ: ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Ιουλίου 1993 για τροποποίηση της απόφασης 92/596/ΕΟΚ σχετικά με πολυετές πρόγραμμα προσανατολισμού του αλιευτικού στόλου της Ελλάδας, για την περίοδο 1993 — 1996, σύμφωνα με τον κανονισμό (ΕΟΚ) αριθ. 4028/86 του Συμβουλίου (Το κείμενο στην ελληνική γλώσσα είναι το μόνο αυθεντικό)

Avis juridique important

|

31993D0474

93/474/ΕΟΚ: ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Ιουλίου 1993 για τροποποίηση της απόφασης 92/596/ΕΟΚ σχετικά με πολυετές πρόγραμμα προσανατολισμού του αλιευτικού στόλου της Ελλάδας, για την περίοδο 1993 — 1996, σύμφωνα με τον κανονισμό (ΕΟΚ) αριθ. 4028/86 του Συμβουλίου (Το κείμενο στην ελληνική γλώσσα είναι το μόνο αυθεντικό)  

Επίσημη Εφημερίδα αριθ. L 223 της 02/09/1993 σ. 0027 - 0028

ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Ιουλίου 1993 για τροποποίηση της απόφασης 92/596/ΕΟΚ σχετικά με πολυετές πρόγραμμα προσανατολισμού του αλιευτικού στόλου της Ελλάδας, για την περίοδο 1993   1996, σύμφωνα με τον κανονισμό (ΕΟΚ) αριθ. 4028/86 του  Συμβουλίου (Το κείμενο στην ελληνική γλώσσα είναι το μόνο αυθεντικό)(93/474/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 4028/86 του Συμβουλίου της 18ης Δεκεμβρίου 1986 σχετικά με κοινοτικές ενέργειες βελτίωσης και προσαρμογής των διαρθρώσεων του τομέα της αλιείας και της υδατοκαλλιέργειας (1), όπως τροποποιήθηκε τελευταία από τον κανονισμό (ΕΟΚ)  αριθ. 3946/92 (2), και ιδίως το άρθρο 4 και το άρθρο 5 παράγραφος 2,  Εκτιμώντας:  ότι, κατ' εφαρμογή των διατάξεων της απόφασης 92/596/ΕΟΚ της Επιτροπής (3), είναι ανάγκη να αναθεωρηθούν η κατάσταση και οι στόχοι των τμημάτων του ελληνικού στόλου που αλιεύει στα παράκτια και στα ανοικτά της Μεσογείου- ότι η οριστική απογραφή της ικανότητας αυτών των τμημάτων θα καταστήσει γνωστή με ακρίβεια την κατάσταση μετά τις 30 Ιουνίου 1993, και θα πρέπει η αναθεώρηση της κατάστασης και των στόχων να γίνει μετά από την ημερομηνία αυτή- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Διαρθρώσεων της Αλιείας,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Ο πίνακας στόχων που αφορά το πολυετές πρόγραμμα προσανατολισμού του ελληνικού στόλου, για την περίοδο 1993   1996, και εμφαίνεται στο παράρτημα της παρούσας απόφασης, συμπεριλαμβανομένων και των υποσημειώσεων, ακυρώνει και αντικαθιστά εκείνον  που εμφαίνεται στο παράρτημα της απόφασης 92/596/ΕΟΚ.  Άρθρο 2  Η παρούσα απόφαση απευθύνεται στην Ελληνική Δημοκρατία.  Βρυξέλλες, 28 Ιουλίου 1993.  Για την Επιτροπή Γιάννης ΠΑΛΑΙΟΚΡΑΣΣΑΣ Μέλος της Επιτροπής (1) ΕΕ αριθ. L 376 της 31. 12. 1986, σ. 7.  (2) ΕΕ αριθ. L 401 της 31. 12. 1992, σ. 1.  (3) ΕΕ αριθ. L 401 της 31. 12. 1992, σ. 51.    ΠΑΡΑΡΤΗΜΑ    /* ΠΙΝΑΚΕΣ: δείτε Ε.Ε. */ (1) Σύμφωνα με το άρθρο 4 του κανονισμού (ΕΟΚ) αριθ. 2930/86 του Συμβουλίου η χωρητικότητα θα μετράται σε ΜΧ για όλα τα σκάφη το αργότερο μετά τις 18 Ιουλίου 1994.  (2) Περιλαμβάνονται 5 188 σκάφη για τα οποία δεν υπάρχουν διαθέσιμες χωρητικότητες. Η χωρητικότητά τους υπολογίστηκε σε 7 446 ΚΟΧ με τη χρήση του τύπου που συμφωνήθηκε από την Επιτροπή. Τα σκάφη αυτά θα μετρηθούν πριν από τις 31 Μαρτίου 1994 και, κατά  συνέπεια, οι στόχοι θα αναθεωρηθούν πριν τις 31 Δεκεμβρίου 1994.  (3) Το ποσοστό μείωσης που ισχύει για τους στόλους της Μεσογείου μπορεί να αναθεωρηθεί σύμφωνα με τη δήλωση που έκανε η Επιτροπή την 1η Δεκεμβρίου 1992 κατά τη συνεδρίαση της Μόνιμης Επιτροπής Διαρθρώσεων της Αλιείας.  (4) Το ποσοστό μείωσης μπορεί να αναθεωρηθεί ανάλογα με τους ιχθυότοπους."